वाराणसी। बीएचयू के आईसीयू में भर्ती गंगा प्रेमी भिक्षु की हालत स्थिर बनी हुई है। चिकित्सकाें ने भिक्षु को तरल भोज्य पदार्थ देने की सलाह दी है लेकिन उन्होंने इनकार कर दिया है। शनिवार की रात उन्हाेंने ड्रिप भी निकाल दी थी हालांकि बाद में उनके स्वास्थ्य की स्थिति को देखते हुए फिर से ड्रिप लगा दी गई। आईसीयू के प्रभारी डा. डीके सिंह ने बताया कि उनकी हालत स्थिर बनी हुई है। वे काफी कमजोर हो गए हैं और यूरीन में किटोन बाडी आने के कारण किडनी प्रभावित हो सकती है। बताया कि गंगा प्रेमी भिक्षु के मना करने के बावजूद उनके स्वास्थ्य को देखते हुए ड्रिप दी जा रही है।